જયારે તમે તમારું જીવન સરળ બનાવી દો છો અને તેમાંથી બધી બિનજરૂરી વસ્તુઓને કાઢી નાંખો છો, તેમજ જયારે તમે તમારો સમય તમારા મન અને આત્માના કલ્યાણ માટે વાપરો છો, જયારે તમે દરેક જીવ માટે પ્રેમ અને ભલાઈની લાગણી રાખી એક સુસંવાદિતતા સાથે જીવવા લાગો છો ત્યારે તમે બુદ્ધિ અને આત્મા વચ્ચેની જે ખીણ છે તેના ઉપર એક સેતુ બાંધો છો. જયારે તમે તમારી બુદ્ધિની શરતોની પેલે પાર પહોંચી જાવ છો ત્યારે તમને એ ભાન થાય છે કે તમે તો એ બધાથી ક્યાય પરે છો જે તમને દુઃખ આપતું હોય છે, તમને જેની ખેવના થતી રહે છે તે તમામથી તમે તો ક્યાય ઉપર ઉઠેલા છો, કે તમે આ બ્રહ્માંડમાં કોઈ એક ચમકી રહેલો તારલો જ નહિ પરંતુ બ્રહ્માંડ સ્વયં છો. તો પછી તમને કોણ એકલવાયાપણાની લાગણીનો અનુભવ આપવાનું હતું કે કોણ તમને આ એકાંતમાંથી ચપટી વગાડીને બહાર લઇ આવવાનું હતું? કોઈ નહિ. જો કોઈ એવું હોય તો તે ફક્ત એક જ વ્યક્તિ છે જેની પાસે એવી શક્તિ છે જેના વડે તે તમને તમારી એકલતામાંથી કાયમ માટે બહાર ખેંચીને કાઢી શકે. અને તે છે તમે પોતે. સંપૂર્ણ, સુંદર અને અવિનાશી એવા તમે જે તમારી અંદર જ રહેલા છો તે. એ અસીમ ભવ્યતા કે જે કાયમ માટે કોઈ સાધારણ એકલવાયાપણાની લાગણીથી ક્યાંય દુર છે.